CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33064)
  + [Valencià](/va/acuerdo/33309)






Selector de idioma

Leer

* [Español](/es/acuerdo/33259)
* [Valencià](/va/acuerdo/33423)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS[Butlletí Oficial Universitat d'Alacant](/ca/Publicacion)
===========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS

Data d'aprovació
:   21/12/2022

Data de publicació
:   22/12/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33106)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33468)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33305)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS&url=https://www.boua.ua.es/va/acuerdo/33013)

**Títol:** CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 21 de desembre de 2022

CONVOCATÒRIA DE CONCURS DE CARTELLS DE LA INTERNATIONAL WEEK DE LA FACULTAT DE CIÈNCIES ECONÒMIQUES I EMPRESARIALS

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi per la creació d'un cartell per a la International Week de la Facultat de Ciències Econòmiques i Empresarials.

La International Week de la Facultat de Ciències Econòmiques i Empresarials és un esdeveniment que té lloc des de l'any 2016. En aquesta activitat acadèmica es pretén potenciar en l'alumnat de la Facultat els avantatges i les oportunitats que ofereix la mobilitat internacional dels programes Erasmus+ i de Mobilitat Global de la Universitat d'Alacant. Amb la presència de docents d'universitats estrangeres amb les quals la Universitat d'Alacant i/o la Facultat de Ciències Econòmiques i Empresarials té convenis de mobilitat s'impartiran ponències i conferències que tractaran temàtiques afins a les àrees d'estudi del centre.

Atesa la celebració de la VI edició de la International Week el mes de març del 2023 es convoca aquest concurs de cartells per part de la Facultat de Ciències Econòmiques i Empresarials per a fomentar la creativitat en el nostre alumnat amb la creació d'una imatge visual que reflectisca l'esperit internacional d'aquesta activitat i la promoció de la mobilitat acadèmica com a via per a l'intercanvi cultural i la millora del coneixement de les realitats socials, econòmiques i culturals d'altres països.

2.    Requisits de les persones beneficiàries

Podrà obtenir la condició de beneficiari i sol·licitar aquest premi l'alumnat que estiga matriculat el curs 2022-2023 en els estudis de grau i de postgrau oferits per la Facultat de Ciències Econòmiques i Empresarials de la Universitat d'Alacant.

3.    Nombre i dotació de les beques.

Es concedirà un nombre màxim d'1 premi de 300 €.

4.    Termini i procediment de presentació de sol·licituds

4.1. Termini de presentació

El termini per a participar en aquest concurs s'obrirà a partir de l'endemà de publicar-se en el BOUA fins al 15 de febrer del 2023 a les 23.59 h.

4.2. Procediment de presentació

Els cartells que es presenten a aquest concurs s'enviaran, des del correu cwnrtbkxqopye @okj.qs.hk (o des d'un xiwowi @eiaquz.ne.yp l @zaqcinz.qe.pi) a l'adreça de correu electrònic [rj.oim@ts.qv](mailto:tq.itd@mc.vi) amb indicació de les dades d'aquesta convocatòria de concurs. En l'assumpte del correu ha d'indicar-se «Concurs Cartells IW» i incloure les dades següents: Nom i Cognoms, DNI, Titulació i Curs. Les persones participants accepten el tractament de les dades personals necessàries per a la gestió del concurs.

La participació serà individual i es podran presentar un màxim de dos cartells.

Els cartells que es presenten a concurs hauran de complir els requisits següents:

1.    Hauran d'ajustar-se a les bases d'aquesta convocatòria i complir les condicions tècniques establides en aquesta.

2.    Hauran de ser originals i inèdits.

3.    Cada participant podrà presentar com a màxim dos cartells.

4.    No s'admetrà cap cartell els drets de propietat del qual intel·lectual no pertanguen íntegrament i, sense excepció, a la persona participant en el concurs. En cas d'ús d'imatges d'una altra autoria, aquestes hauran de ser acreditades com a lliures de drets i/o reclamacions pel seu ús.

5.    El contingut informatiu, si és textual, podrà ser redactat en castellà, valencià i/o anglès.

6.    Les propostes es presentaran en color i s'enviaran en format vectorial (.ai o .eps) o en format digital (.jpg, o .tiff) amb una resolució de 300 ppp i una grandària mínima d'A3 i màxima de 35 cm x 50 cm.

5.    Criteris d'adjudicació

Els cartells han d'orientar-se a l'àmbit de la promoció de la mobilitat internacional i l'intercanvi acadèmic i cultural que ofereixen els diferents programes tant de la Universitat d'Alacant com de la Facultat de Ciències Econòmiques i Empresarials a través de la Mobilitat Erasmus+, la Mobilitat Global i el Programa Propi de Mobilitat Internacional del centre. El cartell ha d'identificar-se clarament amb aquesta temàtica.

Els criteris per a seleccionar les obres guanyadores seran: creativitat, innovació, impacte, disseny, llenguatge igualitari i adaptabilitat a diferents mitjans i suports.

El premi pot quedar desert si la comissió així ho decideix.

L'assignació del premi es farà seguint els criteris següents:

|  |  |
| --- | --- |
| CRITERIS ADJUDICACIÓ | PONDERACIÓ |
| Creativitat i innovació | 25 punts |
| Disseny i impacte visual | 10 punts |
| Llenguatge igualitari | 10 punts |
| Adaptabilitat a diferents mitjans i suports | 5 punts |
| Màxima puntuació possible | 50 punts |

El lliurament del premi es podrà fer en un acte públic emmarcat en l'agenda d'activitats de la sisena edició de la International Week que tindrà lloc al març del 2023. La persona guanyadora haurà d'assistir personalment, o per mitjà d'una persona que la represente, en cas que no siga possible la seua assistència.

6.    Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Facultat de Ciències Econòmiques i Empresarials s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència serà la Secretaria de la Facultat de Ciències Econòmiques i Empresarials, contacte: [oq.qqw@tz.sv](mailto:pi.vgy@rq.xj) / Contacta amb Secretaria: <https://economicas.ua.es/va/tramits-i-consultes/sol-licitud-informacio-consultes-peticions-i-queixes.html>

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de Valoració

La Comissió de Valoradció del Concurs de Cartells de la International Week farà l'examen i l'avaluació dels cartells presentats a concurs, i també la proposta de concessió consegüent del premi establit.

La comissió tindrà la composició següent:

Presidència:

Coordinador de Relacions Internacionals.

Secretària:

Vicedegana de Relacions Institucionals, Polítiques d'Igualtat i Mobilitat.

Vocals:

Vicedegà de Publicitat i Relacions Públiques.

Especialista tècnic en Relacions Internacionals de la Secretaria de la Facultat de Ciències Econòmiques i Empresarials.

1 representant de la Delegació d'Estudiants de la Facultat de Ciències Econòmiques i Empresarials.

Tots i cadascun dels membres integrants de la Comissió de Valoració hauran d'emplenar i signar el [document DACI](https://sc.ua.es/es/subvenciones/unidad-subvenciones/documentacion-y-guias.html) següent que es troba en l'Annex I d'aquesta plantilla.

7.   QÜESTIONS GENERALS

1.    La comissió del concurs es reserva el dret d'excloure els cartells el contingut dels quals siga violent, sexista, racista o vulnere algun dret fonamental de les persones.

2.    Les persones que hi participen es responsabilitzen que no hi haja drets a tercers per l'ús d'imatges o de missatges en el cartell presentat, ni cap reclamació per drets d'imatge de les persones que hi pogueren aparèixer, com també que els cartells presentats no estiguen sotmesos a cap reclamació legal i es troben dins del que estableix la llei de propietat intel·lectual, i eximeix a la Facultat de Ciències Econòmiques i Empresarials de qualsevol mena de responsabilitat.

3.    La propietat del cartell premiat serà cedida a la Facultat de Ciències Econòmiques i Empresarials de la Universitat d'Alacant, la qual es reserva tots els drets de propietat i ús de les propostes premiades. La cessió s'exercitarà sempre amb el reconeixement de la condició d'autor o autora, excepte manifestació en contra.

4.    Entre aquests, la Facultat de Ciències Econòmiques i Empresarials es reserva el dret de reproducció mitjançant els formats, i a través dels mitjans que considere oportuns, el dret de retocar el cartell guanyador amb la finalitat d'optimitzar-lo per a la impressió posterior, el d'adaptar el cartell quan les característiques del material o l'objecte sobre el qual es reproduirà no permeten fer-lo de manera completa, o també el de fer ús per separat dels elements del cartell.

5.    La Facultat de Ciències Econòmiques i Empresarials de la Universitat d'Alacant no es fa responsable de la nul·la recepció dels materials a través del formulari establit per a això.

6.    La participació en el concurs suposa l'acceptació plena de les bases.

8.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web [economicas.ua.es](https://economicas.ua.es/va/), que substitueix la notificació a les persones interessades i produeix els mateixos efectes.

La proposta de resolució provisional del premi serà publicada a partir del 20 de febrer del 2023. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que creguen pertinents, davant de l'òrgan gestor.

Es contactarà amb l'autor o l'autora guanyador mitjançant el correu electrònic institucional de l'estudiant qui haurà de respondre, en el termini de 72 hores, al correu electrònic [wc.wxh@iy.lo](mailto:tw.brj@mj.wm) per a identificar-se i acceptar expressament el premi. Si passat aquest temps no hi haguera resposta, s'entendrà que hi renuncia.

Transcorregut aquest termini i atesa la proposta motivada de la resolució per la comissió de valoració, la rectora de la Universitat d'Alacant dictarà la resolució que escaiga.

9.    Marc legal i pressupostari

La convocatòria d'aquest premi, que serveix de base reguladora es troba recollida en la línia de subvenció 2023LS0081 de l'edició de 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació del premi per import de 300 euros serà sufragada amb càrrec al capítol IV (clau orgànica 21.87.4E.63.32) del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

10. Obligació i justificació del beneficiari

Las obligacions de les persones beneficiàries d'aquesta convocatòria són:

·         Estar al corrent del pagament de la matrícula dels estudis de grau o postgrau.

·         Complir amb el que disposa en les bases d'aquesta convocatòria. L'incompliment de qualsevol de les condicions establides implicarà l'anul·lació de la participació en aquest concurs.

·         Presentar la [fitxa de tercers](https://sge.ua.es/es/documentos/facturacion/proveedores-espa-val.pdf) en un termini de 10 dies comptadors des de l'endemà de la publicació de la resolució. Se li requerirà la fotocòpia de DNI/NIE o passaport en el cas que els documents que estiguen en poder de la UA no estiguen actualitzats.

11. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

12. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant el jutjat del contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 de desembre del 2022.

La rectora

PD de signatura, VICERECTORA D'ESTUDIANTS I OCUPABILITAT

(Resolució de 22 de desembre del 2020)

Rosario Ferrer Cascales





[Carretera Sant Vicent del Raspeig s/n  
03653 Sant Vicent del Raspeig - Alacant  
 Tel. 48 729 9958 - Fax 19 440 4232](https://www.google.es/maps/@49.039761,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12846&trk=tyah&trkInfo=tarId%3L7460343894579%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)